b'\n_START_ARTICLE_\nSugar Ray Leonard\n_START_PARAGRAPH_\nRay Charles Leonard (f\xc3\xb8dt 17. maj 1956, bedst kendt som "Sugar" Ray Leonard), er en tidligere professionel bokser. Han var aktiv som professionel i \xc3\xa5rene fra 1977 til 1997 og anses af mange at v\xc3\xa6re blandt de st\xc3\xb8rste boksere gennem tiderne. Som amat\xc3\xb8r var han en del af det succesrige hold, der vandt 5 OL-guld ved OL i 1976, og som professionel vandt han verdensmesterskaber i fem v\xc3\xa6gtklasser _NEWLINE_Leonard var en af de fire boksere, der fik tilnavnet "The Fabulous Four", og som alle m\xc3\xb8dte hinanden i 1980\'erne. Udover Leonard omfattede gruppen Roberto Dur\xc3\xa1n, Thomas Hearns and Marvin Hagler.'